DOKUMENT TA’ ĦIDMA TAL-KUMMISSJONI li jevalwa l-kwalità tad-dejta rrapportata mill-Istati Membri fl-2012 dwar il-bilanċ tal-pagamenti, il-kummerċ internazzjonali fis-servizzi u l-investiment dirett barrani /* COM/2013/0784 final */





DOKUMENT TA’ ĦIDMA TAL-KUMMISSJONI li jevalwa l-kwalità tad-dejta rrapportata mill-Istati Membri fl-2012 dwar il-bilanċ tal-pagamenti, il-kummerċ internazzjonali fis-servizzi u l-investiment dirett barrani 1. Introduzzjoni L-Artikolu 4(3) tar-Regolament (KE) Nru 184/2005 tal-Parlament Ewropew u tal-Kunsill dwar l-istatistika tal-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani (ir-"Regolament dwar il-BoP") [1] jispeċifika li: "Il-kwalità tad-dejta trażmessa għandha tiġi stmata mill-Kummissjoni, fuq il-bażi tar-rapporti ta’ kwalità, bl-għajnuna tal-Kumitat dwar il-Bilanċ tal-Pagamenti msemmi fl-Artikolu 11(1). Din l-istima mill-Kummissjoni għandha tintbagħat lill-Parlament Ewropew għall-informazzjoni." Dan id-dokument ta' ħidma jevalwa l-kwalità tad-dejta rrappurtata mill-Istati Membri fl-2012. Ġie mħejji bl-għajnuna tal-Kumitat dwar il-Bilanċ tal-Pagamenti, kif jitlob ir-Regolament dwar il-BoP. Huwa bbażat fuq ir-riżultati tal-eżerċizzju tal-valutazzjoni tal-kwalità tal-Bilanċ tal-Pagamenti (BoP) li sar mill-Eurostat bejn Jannar u Ġunju 2013. Wara deskrizzjoni qasira tal-prinċipji applikati għall-valutazzjoni tal-kwalità tal-istatistika uffiċjali u ħarsa ġenerali fil-qosor lejn l-isfidi li wieħed jiltaqa’ magħhom fil-kompilazzjoni tad-dejta tal-BoP f’ambjent globalizzat, dan id-dokument janalizza sa liema punt id-dejta tal-BoP tikkonforma mal-prinċipji tal-kwalità li jirfdu s-Sistema Statistika Ewropea (SSE). B’hekk, ir-rapport jiffoka prinċipalment fuq l-obbligi legali tal-Istati Membri li jiġbru u jittrażmettu d-dejta dwar il-BoP u sa fejn dawn jikkonformaw magħhom. Jipprovdi wkoll informazzjoni rilevanti għall-valutazzjoni tal-kwalità tad-dejta tal-BoP, b’enfasi partikolari fuq l-aggregati totali u l-komponenti ewlenin meħtieġa biex jinġabru l-aggregati. 2. Il-valutazzjoni tal-kwalità tal-istatistika uffiċjali Il-valutazzjoni tal-kwalità tal-bilanċ tal-pagamenti hija eżerċizzju annwali mmexxi mill-Eurostat skont il-prinċipji stabbiliti mir-Regolament tal-Kummissjoni (KE) Nru 1055/2008 li jimplimenta r-Regolament (KE) Nru 184/2005 fir-rigward ta’ kriterji tal-kwalità u rappurtar tal-kwalità għall-istatistiċi ta’ bilanċ tal-pagamenti[2]. Il-valutazzjoni tal-kwalità tal-BoP tivverifika l-konformità mal-kriterji kollha ta’ kwalità stabbiliti fir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea[3], l-Artikolu 12 (1), jiġifieri: ir-rilevanza, il-preċiżjoni, it-tempestività, il-puntwalità, l-aċċessibilità u ċ-ċarezza, il-komparabilità u l-koerenza. L-Eurostat għamel sforzi kbar biex jiżviluppa metodi u għodod għall-ġestjoni tal-kwalità li għandhom iservu ta' appoġġ fil-produzzjoni tal-istatistika Ewropea ta’ kwalità għolja. Ir-rappurtar dwar il-kwalità jirfed il-valutazzjoni tal-kwalità, li min-naħa tiegħu huwa l-punt tat-tluq għat-titjib fil-kwalità. Il-"Manwal tas-SSE għar-Rapporti dwar il-Kwalità” jagħi dettalji dwar il-firxa sħiħa ta’ metodi li jistgħu jintużaw għall-valutazzjoni tal-kwalità tal-istatistika uffiċjali[4], li jvarjaw skont it-tip ta’ proċess statistiku. L-iskop tal-istatistika huwa li jiġu prodotti stimi ta' valur mhux magħruf; dawn l-istimi ma jagħtux stampa ċara tal-valuri vera minħabba l-varjabbiltà u d-distorsjoni. L-istatistika jista' jkun fiha firxa wiesgħa ta' żbalji fit-teħid tal-kampjuni u fin-nuqqas tat-teħid tagħhom. Għal statistika msejsa fuq stħarriġ bit-teħid ta' kampjuni hemm teorija stabbilita li tivverifika l-preċiżjoni li tħares lejn il-varjabbiltà ta' stimatur madwar il-valur mistenni tiegħu, espress permezz tal-varjanza, l-iżball standard, il-koeffiċjent tal-varjazzjoni jew l-intervalli tal-fiduċja tiegħu. Bħall-kontijiet nazzjonali, id-dejta dwar il-bilanċ tal-pagamenti tinġabar bħala aggregati ta’ varjetà tal-istatistika primarja, uħud ibbażati fuq stħarriġ bil-kampjuni, uħud derivati minn dejta amministrattiva, u wħud jirriżultaw minn mudelli. Fil-każ tal-istatistika aggregata bħall-BoP, il-preċiżjoni ma tistax titkejjel b'approċċ dirett. Iż-żewġ strumenti prinċipali li, skont il-manwali dwar il-kwalità tal-istatistika, jistgħu jintużaw għall-valutazzjoni tal-kwalità tal-istatistika ta’ dan it-tip huma l-analiżi tar-reviżjonijiet u l-eżami tal-iżbalji u l-omissjonijiet[5]; iż-żewġ strumenti huma koperti minn dan ir-rapport. Il-FMI żviluppa wkoll standards għall-valutazzjoni tal-kwalità tal-istatistika, li jiffurmaw parti mid-Data Quality Assessment Framework (DQAF) - (Qafas għall-valutazzjoni tal-kwalità tad-dejta). DQAF speċifiku wieħed huwa ddedikat għall-BoP[6]. Ir-rapporti tal-Eurostat dwar il-kwalità tal-BoP jirriflettu l-istandards stabbiliti għas-SSE u definiti mid-DQAF. Biex dawn ir-rapporti jsiru iżjed adattati biex jaqbdu l-karatteristiċi differenti tal-kwalità tad-dejta, maż-żmien il-kontenut tagħhom twessa' u se jkomplu jiġu mtejba fil-ġejjieni. Filwaqt li l-kwalità tal-istatistika aggregata mhijiex is-somma sempliċi tal-kwalità tad-dejta sottostanti primarja kollha, il-kwalità tad-dejta tal-BoP ċertament tiddependi fuq il-kwalità tas-sorsi tad-dejta sottostanti kollha. Ir-rapporti dwar il-kwalità jitħejjew regolarment għall-kummerċ internazzjonali tal-prodotti[7], il-komponent ewlieni tal-kont kurrenti; madankollu, biex tiġi evalwata l-kwalità ta’ kull komponent li jagħmel il-BoP, ikun hemm bżonn ta' wisq flus u ħin. 3. L-isfidi li wieħed jiltaqa' magħhom fil-kompilazzjoni tal-istatistika tal-BoP Is-sistemi għall-kompilazzjoni tal-istatistika tal-bilanċ tal-pagamenti kienu ġew żviluppati l-ewwel bħala prodotti sekondarji tas-sistemi tal-kontroll tal-kambju: il-banek residenti ġabru u pprovdew lill-kompilaturi tal-BoP (ġeneralment fil-banek ċentrali nazzjonali) b’informazzjoni dwar kull tranżazzjoni individwali f’munita barranija. Dan is-sors ta' informazzjoni, magħruf bħala s-sistema għar-rappurtar ta' tranżazzjonijiet internazzjonali (l-ITRS - international transaction reporting system) jew ir-"rappurtar abbażi tas-saldu", għadu s-sors primarju għall-kompilazzjoni tal-istatistika tal-BoP f'ħafna pajjiżi barra mill-Unjoni Ewropea. It-tneħħija tar-restrizzjonijiet fil-kambju, iż-żieda fin-numru u l-kumplessità tat-tranżazzjonijiet finanzjarji transkonfinali u l-immaniġġjar integrat tal-pagamenti li jsiru mill-kumpaniji multinazzjonali gradwalment illimitaw il-komprensività tal-informazzjoni miġbura mis-sistema tas-saldu. Fl-UE, is-siwi tar-rappurtar abbażi tas-saldu għall-kompilazzjoni tal-istatistika tal-BoP kompla jiġi limitat bil-movimenti biex jiġi liberalizzat is-suq tal-UE fis-servizzi finanzjarji[8]. Minħabba li s-sors tradizzjonali tad-dejta għall-kompilazzjoni tad-dejta tal-BoP kien qed isir dejjem anqas komprensiv, l-uffiċjali tal-istatistika Ewropej żviluppaw sorsi alternattivi ta’ dejta, f’kuntest ta’ inqas riżorsi u ta’ iktar oppożizzjoni għall-piż statistiku fuq ir-rispondenti. Mill-2000’il quddiem, il-kompilaturi tal-BoP fl-UE daħħlu sistemi ġodda għall-ġbir u l-kompilazzjoni tad-dejta. Is-sistemi l-ġodda, li diġà ġew implimentati fil-parti l-kbira tal-Istati Membri tal-UE, huma bbażati fuq taħlita ta’ stħarriġiet differenti, xi kultant integrata mal-informazzjoni limitata li għadha disponibbli mis-sistema l-ITRs. Isir użu akbar minn informazzjoni miksuba direttament mingħand kumpaniji jew individwi. Isir użu aktar sħiħ mill-metodi tat-teħid tal-kampjuni u tal-estimazzjoni. Il-konsistenza ma’ statistika oħra, eż. tal-kontijiet nazzjonali u tal-kummerċ tal-merkanzija, tiġi mmonitorjata aktar mill-qrib u ġew stabbiliti għodod komuni fil-livell tal-UE u taż-żona tal-euro li jagħmlu l-proċess tat-tfassil aktar uniformi. Eżempju wieħed huwa l-Bażi tad-Dejta tas-Sigurtà Ċentralizzata li tippermetti li tinġabar dejta dwar l-investiment tal-portafoll billi tistħarreġ l-informazzjoni dwar kull titolu ta' sigurtà individwali; Eżempju ieħor huwa n-netwerk IDB, li jippermetti skambji ta’ mikrodejta relatati mal-investiment dirett barrani (IDB). 4. Ir-Rilevanza Ir-“rilevanza” tfisser il-punt sa fejn l-istatistika tissodisfa l-ħtiġijiet kurrenti u potenzjali tal-utenti. B'riżultat tal-kriżi finanzjarja, id-dejta tal-BOP (u tal-pożizzjoni tal-investiment internazzjonali, IIP) qed tiġbed aktar attenzjoni mill-utenti. L-istatistika tal-BoP u tal-IIP hija għodda fundamentali fl-analiżi tal-iżbilanċi esterni u jintużaw ukoll bħala dejta primarja għal tlieta mill-ħdax-il indikatur li huma parti mit-tabella ta' valutazzjoni tal-UE għall-Proċedura għall-Iżbilanċ Makroekonomiku (MIP)[9]. Fl-eżerċizzju tal-valutazzjoni tal-kwalità tal-BoP, ir-rilevanza titkejjel permezz tad-disponibbiltà tad-dejta meħtieġa mir-Regolament dwar il-BoP għall-utenti finali, jekk wieħed jassumi li l-ħtiġijiet tal-utenti huma riflessi sew fir-Regolament. Peress li l-ħtiġijiet tal-utenti jevolvu maż-żmien, il-Kummissjoni emendat ir-rekwiżiti tad-dejta tal-BoP skont l-istandards internazzjonali l-ġodda. L-aħħar Regolament tal-Kummissjoni li jemenda r-Regolament dwar il-BoP fir-rigward tal-aġġornament tar-rekwiżiti tad-dejta u d-definizzjonijiet[10] ġie ppubblikat fil-Ġurnal Uffiċjali nhar is-27 ta’ Ġunju 2012 u se japplika mill-1 ta’ Jannar 2014. B'konsegwenza tal-inkwiet riċenti fis-swieq finanzjarji, l-utenti, madankollu, diġà qed jitolbu dejta ddettaljata tal-BoP u tal-IIP li tmur lil hinn minn dik inkluża fir-Regolament emendat dwar il-BoP. Dawn jistgħu, pereżempju, jeħtieġu aktar analiżi dettaljata ġeografika, u possibbilment dejta bilaterali. L-utenti responsabbli għan-negozjati tal-kummerċ ma’ pajjiżi li mhumiex membri tal-UE tennew it-talba tagħhom għal informazzjoni dwar is-servizzi “skont il-mod tal-provvista”[11]. Il-Eurostat qed tagħmel pressjoni fuq l-Istati Membri biex dawn jipprovdu din l-informazzjoni addizzjonali fuq bażi volontarja. 4.1. Id-disponbillità tad-dejta Il-kriterju tal-kompletezza tad-dejta jiffoka fuq id-disponibbiltà tad-dejta mitluba mir-Regolament dwar il-BoP. Din titkejjel bħala s-sehem tal-għadd ta’ valuri li huma pprovduti min-numru totali ta’ valuri mitluba. It-Tabella 1 turi dan l-indikatur għal kull Stat Membru u skont is-sett tad-dejta. Fil-każ tal-indikaturi tal-euro, fil-kwarti ta’ referenza (2011Q3-2012Q2) l-Istati Membri kollha kkomformaw b’mod sħiħ mal-ħtiġijiet tar-Regolament tal-BoP. Għall-bilanċ tal-pagamenti ta’ kull tliet xhur, id-disponibbiltà tad-dejta kienet stabbli matul l-aħħar kwarti u kellha medja ta’ 98 % għall-perjodi ta’ referenza (2011Q3-2012Q2), żieda minn 95 % għall-erba’ kwarti ta’ qabel (2010Q3-2011Q2) bis-saħħa tad-dettall ikbar irrappurtat mill-Bulgarija, Franza (100% konformi mill-2012Q1) u r-Rumanija. Dwar il-kummerċ internazzjonali fis-servizzi, id-disponibbiltà tad-dejta żdiedet bi ftit minn 97 % fis-sena ta’ qabel, u laħqet 98 % għaċ-ċelloli kollha tad-dejta mitluba. Għall-flussi tal-IDB u l-istokkijiet tal-IDB, fil-perjodu ta’ referenza 2011 (t + 9), il-medja tal-UE naqset mill-100 % rreġistrati fis-sena ta’ qabel għal 98 % u 99 % rispettivament. Id-disponibbiltà ġenerali tad-dejta tal-IDB bi tqassim ġeografiku u skont l-attività għas-sena ta’ referenza 2010 (t + 21) tjiebet, għalkemm, minn 92 % għal 95 % għall-flussi tal-IDB u minn 95 % għal 97 % għall-flussi tal-IDB. Id-disponibbiltà tad-dejta hi għolja ħafna għal kull dominju tal-BoP. Il-ftit dejta li ma ġietx irrappurtata hija marbuta ma' partiti dettaljati ħafna u ma' tqassimiet ġeografiċi jew skont l-attività. Tabella 1: Il-kompletezza tad-dejta || L-Indikaturi tal-Euro (t + 2) || Il-Bilanċ tal-pagamenti ta’ kull tliet xhur (t + 3) || Il-kummerċ internazzjonali fis-servizzi (t + 9) || Il-flussi tal-IDB (t + 9) || L-istokks tal-IDB (t + 9) || Il-flussi tal-IDB (t + 21) || L-istokks tal-IDB (t + 21) Il-Belġju || 100 % || 100 % || 100 % || 100 % || 96 % || 39 % || 100 % Il-Bulgarija || 100 % || 93 % || 100 % || 100 % || 100 % || 100 % || 100 % Ir-Repubblika Ċeka || 100 % || 100 % || 100 % || 100 % || 100 % || 100 % || 100 % Id-Danimarka || 100 % || 100 % || 100 % || 100 % || 100 % || 99 % || 99 % Il-Ġermanja || 100 % || 100 % || 100 % || 100 % || 100 % || 100 % || 100 % L-Estonja || 100 % || 100 % || 100 % || 100 % || 100 % || 100 % || 100 % L-Irlanda || 100 % || 100 % || 100 % || 100 % || 100 % || 99 % || 99 % Il-Greċja || 100 % || 100 % || 74 % || 100 % || 100 % || 70 % || 100 % Spanja || 100 % || 100 % || 100 % || 100 % || 100 % || 100 % || 100 % Franza || 100 % || 92 % || 100 % || 93 % || 100 % || 100 % || 100 % L-Italja || 100 % || 100 % || 100 % || 100 % || 97 % || 100 % || 63 % Ċipru || 100 % || 100 % || 100 % || 100 % || 100 % || 100 % || 100 % Il-Latvja || 100 % || 100 % || 100 % || 100 % || 100 % || 100 % || 100 % Il-Litwanja || 100 % || 100 % || 100 % || 100 % || 100 % || 95 % || 100 % Il-Lussemburgu || 100 % || 100 % || 100 % || 100 % || 100 % || 100 % || 100 % L-Ungerija || 100 % || 98 % || 100 % || 99 % || 96 % || 100 % || 100 % Malta || 100 % || 100 % || 100 % || 100 % || 100 % || 100 % || 100 % Il-Pajjiżi l-Baxxi || 100 % || 100 % || 92 % || 100 % || 100 % || 100 % || 100 % L-Awstrija || 100 % || 100 % || 100 % || 100 % || 100 % || 100 % || 100 % Il-Polonja || 100 % || 74 % || 100 % || 59 % || 87 % || 76 % || 84 % Il-Portugall || 100 % || 100 % || 100 % || 100 % || 100 % || 100 % || 100 % Ir-Rumanija || 100 % || 97 % || 95 % || 100 % || 100 % || 100 % || 100 % Is-Slovenja || 100 % || 100 % || 100 % || 100 % || 100 % || 100 % || 100 % Is-Slovakkja || 100 % || 94 % || 97 % || 100 % || 100 % || 95 % || 96 % Il-Finlandja || 100 % || 100 % || 100 % || 100 % || 100 % || 100 % || 100 % L-Isvezja || 100 % || 94 % || 98 % || 100 % || 100 % || 100 % || 100 % Ir-Renju Unit || 100 % || 100 % || 93 % || 99 % || 96 % || 91 % || 91 % Il-medja tal-UE || 100 % || 98 % || 98 % || 98 % || 99 % || 95 % || 97 % 5. Il-preċiżjoni Il-"preċiżjoni" tfisser kemm l-estimi jqarrbu lejn il-valuri reali mhux magħrufa. Filwaqt li l-istatistika primarja titsa' tkejjel il-preċiżjoni bl-indikaturi statistiċi bħall-iżbalji medji u l-varjanza, ma jistgħux jiġu żviluppati indikaturi simili għall-istatistika makroekonomika li tkun ir-riżultat ta’ għadd ta’ proċeduri differenti għall-ġbir u l-kumpilazzjoni tad-dejta. Ir-rapport dwar il-kwalità tal-BoP ikejjel il-preċiżjoni billi jħares lejn id-daqs tar-reviżjonijiet. Huwa preżunt li kull reviżjoni tqarreb is-sett tad-dejta aktar lejn il-valur reali. Ir-reviżjonijiet ma jfissrux li saru l-"iżbalji" jew li l-kwalità tad-dejta qed tiddgħajjef maż-żmien. Anzi, bil-kontra, ir-reviżjonijiet isiru meta jsiru disponibbli sorsi ġodda tad-dejta u informazzjoni aħjar. Politika tar-reviżjonijiet stabbilita sew u mxandra pubblikament hi sinjal tas-saħħa tas-sistema tal-istatistika kkonċernata. Madanakollu, id-daqs tar-reviżjonijiet hu kejl tal-kwalità tal-ewwel rilaxx ta' sett speċifiku tad-dejta, meta mqabbel mal-aħħar ġabra li tkun disponibbli. Isir kompromess bejn it-tempestività u d-daqs ta’ reviżjoni: iżjed ma jiġi rilaxxat kmieni l-ewwel sett tad-dejta, iżjed ikunu kbar ir-reviżjonijiet mistennija hekk kif jinħarġu l-ġabriet ta' wara tal-istess sett tad-dejta. 5.1. L-Istabbiltà Stima preliminari ħafna għall-bilanċ tal-pagamenti ta’ kull tliet xhur tkun disponibbli 60 jum wara l-perjodu ta’ referenza (‘Indikaturi tal-Euro”), filwaqt li l-ewwel stima sħiħa tkun disponibbli 90 jum wara t-tmiem tal-perjodu ta’ referenza. L-estimi finali normalment ikunu disponibbli wara tliet snin u nofs (14-il kwart), iżda r-reviżjonijiet huma possibbli wkoll wara perjodi itwal. It-Tabella 2 turi l-valuri medji tar-reviżjonijiet tal-bilanċ tal-pagamenti ta’ kull tliet xhur bejn id-dejta disponibbli fi t+60 u t+90 jum, filwaqt li t-Tabelli 3 u 4 juru l-valuri medji għar-reviżjonijiet mill-ewwel sal-aħħar stima tul l-aħħar 14-il kwart ta’ referenza (2009Q1-2012Q2), espressi bħala perċentwal tal-valur oriġinali. Il-Graff 1 turi d-differenzi bejn l-ewwel u l-aħħar estimi għall-kont kurrenti totali tal-UE-27. Ir-reviżjonijiet għall-krediti kienu l-ogħla fl-2007, imbagħad komplew jonqsu sal-2009 u baqgħu kostanti minn hemm ’il quddiem. Ir-reviżjonijiet tad-dejta nazzjonali ta’ sikwit jibbilanċjaw ruħhom bejn il-pajjiżi. Għalhekk, l-estimi tal-aggregati tal-UE-27 huma pjuttost stabbli matul iż-żmien. Ir-reviżjonijiet f'direzzjonijiet differenti għall-krediti u d-debiti jistgħu jwasslu għal reviżjoni mdaqqsa tal-bilanċ, anki jekk ir-reviżjonijiet assoluti jkunu minuri. Il-valuri medji tar-reviżjonijiet għandhom ikunu interpretati b’attenzjoni peress li jistgħu jkunu anormalment għoljin jekk l-estimi tal-bidu kienu baxxi. L-indikaturi għall-ekonomiji żgħar huma sensittivi ħafna għal dan il-fattur: fi ftit każijiet dawn juru valuri estremi minkejja l-fatt li l-ammonti assoluti tal-ewwel estimi, kif ukoll tar-reviżjonijiet sussegwenti, huma żgħar ħafna. B’mod iżjed ġenerali, hemm bżonn ta' interpretazzjoni b’attenzjoni ukoll fil-każijiet (eż: derivattivi finanzjarji) fejn ikunu mkejla r-reviżjonijiet tal-flussi netti (id-debiti nieqes il-krediti). Fil-kont kurrenti ġew irreġistrati reviżjonijiet żgħar ħafna kemm fin-naħa tal-krediti u kif ukoll fin-naħa tad-debiti tal-kont tal-prodotti, filwaqt li fil-kont tas-servizzi l-valuri tar-reviżjonijiet ġeneralment kienu ftit ogħla minn tal-prodotti, u kienu l-iktar sinifikanti għal servizzi oħra. Il-kont tad-dħul jiġi affettwat l-aktar bir-reviżjonijiet, u ta' sikwit jiġu rreġistrati valuri għoljin ħafna fuq id-dħul mill-investiment dirett minħabba d-diffikultajiet li għandhom il-kompilaturi biex jagħtu stima tal-qligħ fl-ewwel tranżmissjonijiet tagħhom. Matul l-14-il kwart li ġew ikkunsidrati, ir-reviżjonijiet kienu ġeneralment ogħla għall-partiti tal-kont finanzjarju milli għall-partiti tal-kont kurrenti, u dan jirrifletti d-differenzi kemm fl-iskala u kif ukoll fil-volatilità tat-tranżazzjonijiet finanzjarji transkonfinali. Għall-UE, ir-reviżjonijiet kienu l-akbar għall-investiment dirett barrani endoġenu, il-passiv fl-investiment tal-portafoll u d-derivattivi finanzjarji. Tabella 2: Valuri medji tar-reviżjonijiet għall-indikaturi tal-euro, 2009Q1-2012Q2, % tal-valur oriġinali Stat Membru || Prodotti || Servizzi || Kumpens tal-impjegati || Dħul mill-ID || Dħul mill-IP || Dħul mill-IO || Trasferimenti kurrenti C || D || C || D || C || D || C || D || C || D || C || D || C || D BE || 0.9 || 1.2 || 3.3 || 3.9 || 0.6 || 12.3 || 16.3 || -56.5 || -1.9 || - || -2.8 || -8.5 || 20.4 || 7.3 BG || -0.9 || 0.1 || 2.8 || 3.8 || 4.5 || -33.4 || 98.4 || 17.7 || 23.9 || - || 12.5 || 22.7 || -0.5 || -9.6 CZ || 0.6 || 3.1 || 1.6 || 31.2 || 5.2 || -3.4 || 13.0 || 35.9 || 11.9 || - || -0.8 || -12.1 || 8.6 || 1.3 DK || 0.2 || 0.1 || 0.6 || 0.3 || 0.5 || 8.9 || 0.7 || 0.0 || -0.4 || - || 0.2 || 3.0 || 3.1 || 1.6 DE || 0.2 || 0.7 || 0.1 || -3.4 || 1.9 || 3.3 || 12.2 || 0.2 || -0.4 || - || 2.8 || 2.4 || 0.1 || -3.3 EE || 0.0 || 0.0 || 0.1 || 0.0 || -2.0 || 0.3 || -6.5 || -2.3 || -5.3 || - || 1.5 || 0.2 || 1.5 || 0.1 IE || 3.2 || 9.9 || 5.7 || -1.0 || 12.9 || -0.1 || 17.5 || 13.3 || 4.8 || - || -2.2 || -5.7 || 75.5 || 28.8 EL || -2.0 || -1.2 || -0.8 || -3.9 || -3.3 || -0.7 || 47.6 || -17.2 || -21.0 || - || -8.5 || -0.5 || -0.8 || 5.4 ES || 0.4 || -0.1 || 4.1 || 1.7 || 0.5 || 0.0 || 2.6 || 78.3 || -0.6 || - || -2.6 || -6.0 || -0.4 || -0.5 FR || -1.6 || -0.6 || -2.3 || -4.4 || 3.5 || 3.1 || 12.5 || 4.9 || 27.7 || - || -15.7 || -20.4 || 19.4 || 17.9 IT || 0.1 || 0.2 || 1.6 || 1.4 || 7.5 || 3.8 || -0.6 || -10.2 || -4.1 || - || 1.8 || 2.4 || 4.0 || 10.4 CY || 29.9 || 8.1 || 35.9 || 4.5 || 21.6 || 11.3 || 133.2 || 114.4 || -4.3 || - || 26.2 || 20.5 || 30.1 || 30.7 LV || -0.2 || -1.0 || -3.6 || -2.8 || 0.5 || -2.6 || -54.2 || -17.5 || 0.3 || - || -0.9 || -3.9 || -0.4 || -0.5 LT || 0.4 || 0.9 || 26.1 || 0.6 || 12.5 || 144.9 || -278.3 || 85.8 || 46.7 || - || 36.3 || 107.7 || 15.3 || 7.6 LU || 5.7 || 3.8 || 2.1 || 3.5 || -0.7 || -27.1 || 42.9 || 127.5 || 1.2 || - || 2.8 || -3.0 || 2.1 || -0.2 HU || -1.3 || -1.1 || -2.0 || -6.1 || 554.0 || -0.8 || 23.0 || 4.2 || -1.6 || - || 4.2 || 2.2 || 70.0 || 52.1 MT || 1.3 || 0.9 || 3.2 || 3.5 || 0.0 || 0.0 || -369.8 || 18.8 || 0.6 || - || -0.7 || -2.5 || c || c NL || -0.2 || 1.7 || 3.6 || -0.9 || -41.4 || -23.1 || -13.2 || -35.1 || 2.6 || - || -46.0 || -39.8 || -19.8 || -2.3 AT || 1.5 || 11.1 || 6.1 || 3.2 || 0.8 || 1.1 || 2.2 || 7.7 || 0.9 || - || 0.5 || 1.9 || -1.0 || 2.3 PL || 1.1 || 1.2 || 0.5 || 0.9 || -2.9 || 26.7 || -485.0 || 14.8 || -1.7 || - || -5.3 || 35.4 || 16.9 || -0.6 PT || 0.4 || 0.0 || 0.1 || 0.0 || 0.0 || 0.0 || 0.0 || 0.0 || 0.0 || - || 0.3 || 7.0 || 17.8 || 26.0 RO || 0.0 || 0.1 || 3.9 || 2.1 || 4.5 || 2.7 || 189.3 || -11.0 || 4.7 || - || 19.3 || 2.0 || 1.7 || -0.6 SI || 2.7 || 6.9 || 20.1 || 12.9 || 0.0 || -0.9 || 1.0 || -3.3 || -0.2 || - || 0.2 || -0.1 || 1.9 || 2.1 SK || 3.3 || 0.5 || -6.6 || -6.4 || 79.1 || 25.7 || -252.3 || 83.9 || -7.4 || - || -13.1 || -15.9 || -7.4 || 65.6 FI || 1.2 || -1.8 || 0.2 || 0.3 || 0.2 || 1.0 || -2.5 || -57.3 || -0.2 || - || 0.1 || 0.0 || 17.8 || 4.5 SE || 0.0 || 0.0 || 0.0 || 0.0 || -0.6 || 0.0 || -36.3 || -50.8 || 0.0 || - || 0.0 || 0.0 || 8.8 || 6.0 UK || -0.8 || -0.5 || 0.1 || 0.6 || 2.7 || -2.5 || 125.2 || 2.0 || 2.5 || - || -5.6 || -4.2 || 23.9 || 4.1 UE || 0.1 || 0.7 || 1.8 || -0.4 || 0.7 || -2.2 || -1.3 || -12.7 || 3.8 || 3.5 || -7.4 || -7.8 || 0.6 || 4.5 Tabella 3: Il-valuri medji tar-reviżjonjiet għall-partiti ewlenin tal-kont kurrenti, 2009Q1-2012Q2 (%) Stat Membru || Prodotti || Servizzi || Trasport || Ivvjaġġar || Servizzi oħra || Kump. tal-impjegati. || Dħul mill-ID || Dħul mill-IP || Dħul mill-IO || Trasf. kurrenti C || D || C || D || C || D || C || D || C || D || C || D || C || D || C || D || C || D || C || D BE || 1.1 || 3.1 || 9.3 || 6.0 || 1.5 || 2.5 || 3.0 || 1.6 || 15.1 || 2.5 || 4.8 || 29.0 || 9.6 || -3.6 || 7.1 || - || -10.0 || -29.8 || 31.7 || 11.1 BG || -0.4 || 1.2 || 0.6 || -0.7 || -8.1 || -9.1 || 5.1 || 4.5 || 3.5 || 7.9 || 2.4 || 41.7 || -92.1 || -308.7 || 3.3 || - || 3.8 || 9.5 || 9.4 || -3.9 CZ || 2.1 || -3.2 || 1.0 || 11.3 || -8.5 || 2.3 || 12.9 || -8.4 || 0.2 || -1.2 || 0.5 || 6.2 || -54.1 || 12.7 || -4.1 || - || -6.9 || -1.0 || 11.3 || -10.6 DK || 0.8 || -1.5 || 4.4 || 2.9 || 3.9 || 6.4 || -6.5 || 1.2 || 9.1 || -3.1 || 30.5 || -0.6 || -0.1 || -52.9 || 4.4 || - || 1.6 || -1.4 || 3.2 || -0.7 DE || 1.6 || 1.9 || 3.5 || 1.8 || 2.7 || 1.6 || 0.2 || 0.7 || 4.4 || 2.6 || 7.5 || 17.0 || 53.5 || -8.7 || -2.1 || - || 8.6 || 9.8 || -0.3 || -7.6 EE || -1.6 || -1.8 || 0.3 || -1.1 || 0.5 || -5.4 || -0.3 || 4.0 || 0.2 || 0.6 || -6.8 || 0.1 || 14.7 || 995.4 || 2.4 || - || -0.7 || -1.5 || -11.2 || -5.1 IE || -1.4 || -0.2 || -1.9 || -0.7 || -0.1 || 0.1 || 13.6 || -9.7 || -2.5 || -0.1 || 13.7 || -4.4 || 5.9 || -6.7 || 5.3 || - || -8.5 || -8.7 || -1.3 || 2.5 EL || -1.3 || -0.7 || -0.2 || -0.7 || -0.2 || -0.6 || 0.0 || 0.0 || -1.3 || -1.7 || -1.4 || -0.7 || 312.8 || -75.8 || 0.0 || - || -2.7 || -1.4 || -0.5 || 0.5 ES || 0.5 || -0.3 || 1.3 || 1.9 || 1.8 || 5.5 || 3.0 || 0.5 || 0.6 || 0.5 || 1.9 || -1.1 || 39.5 || 17.6 || -0.5 || - || 0.8 || -0.3 || 2.9 || 1.2 FR || 0.0 || -1.2 || 23.1 || 12.0 || 3.7 || 3.8 || 4.4 || -0.1 || 42.4 || 29.4 || 16.1 || -5.7 || 31.8 || 34.0 || 0.0 || - || 4.8 || 0.1 || 34.9 || 40.2 IT || -0.3 || 0.6 || 8.0 || 5.6 || 0.1 || 0.5 || 0.7 || 0.1 || 21.7 || 12.7 || 245.7 || 67.9 || 158.1 || 34.9 || 0.6 || - || 21.7 || -1.0 || 33.9 || 8.5 CY || -24.5 || -7.1 || 3.1 || 7.3 || 1.2 || 5.2 || -4.5 || 10.2 || 5.8 || 8.7 || 12.0 || 6.1 || 51.0 || 53.5 || 0.5 || - || 4.3 || 5.6 || -6.3 || -2.6 LV || -0.6 || -0.1 || -0.5 || -1.6 || -0.3 || 2.5 || 0.2 || 0.0 || -1.4 || -3.6 || -3.2 || 2.5 || 50.5 || -21.9 || -5.7 || - || -1.0 || -2.0 || 0.1 || -0.2 LT || -0.1 || -1.4 || 2.1 || 6.0 || -0.1 || 1.1 || 13.5 || 25.3 || -4.2 || -3.0 || 24.2 || 26.0 || 195.3 || 16.6 || -8.2 || - || -3.0 || -29.6 || -6.1 || 17.9 LU || -0.8 || 1.0 || -7.3 || -0.8 || -0.4 || -2.2 || 14.4 || 0.9 || -7.9 || -3.4 || 0.3 || 11.3 || 11.9 || 13.9 || 0.1 || - || -10.9 || -21.9 || -2.2 || -0.7 HU || -5.6 || -0.2 || 2.6 || 0.1 || -1.0 || -1.4 || 0.0 || -13.2 || 4.7 || 3.5 || -3.6 || -17.6 || 61.0 || 46.1 || 1.7 || - || -0.4 || 1.5 || 9.4 || 0.5 MT || 17.8 || 17.9 || 4.0 || 30.2 || 1.3 || 10.1 || c* || c* || 16.4 || 45.3 || -0.8 || -4.7 || -122.6 || -630.7 || 0.1 || - || -0.1 || 0.2 || c* || c* NL || -1.2 || -1.0 || -0.1 || 2.1 || -0.1 || 0.8 || -1.8 || 0.0 || -0.1 || 2.6 || -0.5 || 63.9 || 31.1 || 27.5 || 2.3 || - || -1.5 || -5.1 || -21.3 || -6.2 AT || 0.7 || -1.0 || 1.8 || 0.4 || 1.6 || 1.1 || -0.5 || 0.7 || 2.8 || -0.3 || -0.2 || -5.9 || 24.7 || 56.4 || 2.4 || - || 0.5 || -0.2 || -0.8 || -2.3 PL || -0.5 || -1.4 || -1.2 || 0.8 || 1.3 || 2.4 || -2.8 || 5.7 || -0.9 || -2.0 || -22.7 || 203.1 || 163.1 || -22.2 || 8.0 || - || 0.0 || -0.3 || -34.4 || -14.2 PT || -0.4 || 0.0 || 0.3 || -0.1 || 0.1 || -1.6 || 0.0 || 0.3 || 1.1 || 0.7 || 0.1 || 8.5 || 21.2 || 2.2 || 0.4 || - || 15.3 || -4.0 || -8.5 || -10.7 RO || -0.1 || 1.3 || 2.3 || -8.9 || -5.4 || -22.5 || 2.7 || -0.2 || 5.6 || 2.6 || 4.6 || 1.4 || -662.5 || -277.7 || 0.3 || - || 22.7 || -4.4 || -0.5 || -4.2 SI || 0.3 || -0.1 || -7.2 || -1.9 || 6.1 || 0.1 || -0.4 || -6.5 || 0.7 || 3.6 || 91.3 || -8.7 || -137.7 || -26.2 || -1.2 || - || -0.2 || 2.3 || 3.6 || 17.5 SK || -0.4 || -0.5 || -1.8 || -1.0 || -0.9 || -5.0 || -3.9 || 6.5 || -2.6 || 0.6 || -12.3 || -29.6 || 186.5 || 118.9 || -1.0 || - || -1.0 || -3.1 || -20.5 || -20.6 FI || 1.0 || 0.7 || 10.8 || 18.7 || 12.3 || 4.1 || 3.2 || 2.0 || c* || c* || 0.3 || 6.2 || 13.2 || 506.3 || -4.7 || - || 0.3 || 3.2 || -1.9 || 7.0 SE || 0.2 || 0.5 || -1.3 || -0.1 || -0.9 || -3.9 || -5.9 || -2.8 || 0.1 || 1.9 || 2.0 || -3.6 || 7.7 || 51.4 || 3.0 || || -5.0 || -10.7 || -8.4 || 0.5 UK || 0.2 || -0.1 || 5.4 || 0.0 || 1.8 || -1.1 || 8.6 || 1.4 || 5.7 || -1.2 || 8.8 || -3.4 || -2.5 || 7.5 || 0.5 || - || 9.9 || 3.9 || 20.1 || 8.2 UE || 0.3 || 0.3 || 4.9 || 2.9 || 1.6 || 1.7 || 2.0 || 0.1 || 7.0 || 3.8 || 13.9 || 19.2 || 16.0 || 8.7 || -0.7 || -2.3 || 1.2 || -3.3 || 1.6 || 1.7 *c – kunfidenzjali Tabella 4: Il-valuri medji tar-reviżjonijet għall-partiti ewlenin tal-kont finanzjarju, 2009Q1-2012Q2 MEDJA TA' TLIET XHUR TAL-KONT FINANZJARJU TAL-BoP (%) Stat Membru || ID endoġenu || ID eżoġenu || Assi tal-IP || Passiv tal-IP || Assi tal-IO || Passiv tal-OI || Derivattivi finanzjarji. BE || 33.2 || 1.6 || -90.5 || -13.2 || 30.5 || 8.2 || 132.4 BG || -182.6 || -154.4 || 59.1 || -7.5 || -920.6 || -45.7 || 6.7 CZ || -89.4 || 683.4 || -41.4 || 0.0 || -20.2 || -1802.9 || -14.0 DK || -3.1 || 180.0 || -40.2 || -10.9 || -4.7 || 0.7 || -14.7 DE || 141.7 || 32.0 || -2.5 || 15.9 || 45.3 || 2.8 || 35.6 EE || 38.3 || 110.3 || 3.4 || 66.9 || 2.3 || -94.6 || -13.3 IE || 47.1 || 38.2 || -35.4 || 87.9 || -14.7 || -3.8 || 18.0 EL || -557.7 || -131.7 || 54.4 || 0.4 || 1.2 || 1.3 || -1.1 ES || 207.2 || 48.7 || 25.0 || -3.8 || -3.1 || -14.7 || -29.6 FR || -7.5 || -17.6 || -30.7 || 4.5 || -29.4 || -29.4 || -359.2 IT || 161.8 || -23.7 || -156.0 || -1.9 || -1330.6 || 11.1 || 697.3 CY || 314.7 || 296.8 || -16.5 || -258.3 || -170.3 || -87.4 || -21.6 LV || -36.1 || -63.9 || -207.3 || 34.2 || -22.3 || 8.0 || 10.7 LT || -87.5 || 188.9 || -3.3 || -29.9 || 73.9 || 3.7 || -16.7 LU || -142.3 || 64.8 || -8.5 || -14.6 || 79.1 || -0.1 || 1721.6 HU || -84.9 || 52.4 || 46.2 || 4.0 || -2.0 || 33.4 || -2.8 MT || -9.1 || -101.3 || -5.1 || -49.4 || 0.2 || 2.1 || -3.2 NL || -51.7 || 121.8 || -5.3 || 10.1 || -257.4 || 34.7 || 14.8 AT || 114.9 || 52.7 || -2.7 || 5.9 || -7.3 || 16.8 || -225.7 PL || 275.5 || -34.4 || -50.4 || 1.2 || 66.1 || -17.5 || -2.3 PT || -364.4 || -94.3 || -15.2 || 39.8 || -39.5 || -14.5 || -9.4 RO || 473.5 || -131.2 || -167.0 || -18.5 || -41.3 || 42.5 || 40.1 SI || -23.5 || 35.3 || 5.3 || 12.0 || -20.3 || 43.8 || -2028.6 SK || 16.3 || 64.0 || 98.6 || 15.0 || -25.3 || 82.9 || -0.4 FI || 249.3 || -140.1 || 4.9 || 20825.7 || 9.9 || -3.1 || 23.7 SE || 87.6 || -51.4 || 7.2 || 17.1 || -148.4 || -34.1 || -38.2 UK || -3.6 || 32.6 || 159.9 || 8.8 || 1.5 || 87.6 || -14.4 UE || 35.2 || 9.0 || 4.0 || -32.1 || -3.7 || 10.9 || 70.5 Graff 1: Id-differenzi bejn l-ewwel u l-aħħar estimi għall-UE-27 għall-kont kurrenti, 2005Q1-2012Q2, f’miljuni ta' EUR 6. It-tempestività u l-puntwalità Il-puntwalità titkejjel f'termini ta' konformità mal-iskadenzi għat-trażmissjoni tad-dejta stabbiliti fir-Regolament tal-BoP. It-Tabella 5 tanalizza l-puntwalità tal-istatistika tal-bilanċ tal-pagamenti. Din turi li, bi ftit ferm eċċezzjonijiet, l-Istati Membri laħqu l-iskadenzi għas-settijiet kollha tad-dejta. It-tempestività tista’ wkoll titkejjel bħala d-differenza bejn il-perjodu ta’ referenza kopert mis-settijiet tad-dejta u l-mument meta d-dejta ssir disponibbli għall-utenti. Bħalissa d-dejta dwar il-BoP tiġi rrapportata lill-Eurostat 90 jum wara tmiem il-perjodu ta’ referenza. Ir-Regolament emendat dwar il-BoP iqis it-talbiet tal-utenti għal statistika aktar tempestiva, għat-tnaqqis tal-iskadenza tar-rappurtar mid-90 jum kif inhi bħalissa għal 85/82/80 jum, rispettivament mill-2014/2017/2019 'il quddiem. Tabella 5: Il-puntwalità tat-trażmissjonijiet tad-dejta || L-Indikaturi tal-Euro * || Bilanċ ta’ pagamenti ta’ kull tliet xhur * || Kummerċ internazzjonali fis-servizzi || Investiment dirett barrani — flussi || Investiment dirett barrani — stokks Data ta’ skadenza: || perjodu ta’ referenza + xahrejn || perjodu ta’ referenza + 3 xhur || perjodu ta’ referenza + 9 xhur || Perjodu ta’ referenza + 9 (jew 21) xhur** || perjodu ta’ referenza + 9 xhur (jew 21) xahar** Il-Belġju || -1 || -1 || 0 || -3 || 24 Il-Bulgarija || -10 || -13 || 0 || -2 || -2 Ir-Repubblika Ċeka || -2 || -9 || -8 || 11 || -6 Id-Danimarka || -16 || -8 || 0 || -3 || -3 Il-Ġermanja || -7 || -6 || -3 || -5 || -17 L-Estonja || -1 || -20 || -35 || -21 || -21 L-Irlanda || -4 || -5 || -17 || -2 || -2 Il-Greċja || -7 || -4 || -2 || -4 || -3 Spanja || 0 || -2 || -1 || -2 || -2 Franza || -3 || -3 || 0 || -3 || -3 L-Italja || -1 || -4 || 0 || 0 || 0 Ċipru || 0 || -1 || -1 || -3 || -3 Il-Latvja || 0 || -23 || -25 || -27 || -27 Il-Litwanja || -2 || -5 || 0 || -2 || -2 Il-Lussemburgu || -9 || -2 || -1 || -3 || 0 L-Ungerija || -3 || -1 || 0 || -2 || -2 Malta || 0 || -4 || -10 || -3 || -3 Il-Pajjiżi l-Baxxi || -15 || -9 || -3 || -5 || -3 L-Awstrija || -3 || -4 || -4 || -58 || -58 Il-Polonja || 0 || -2 || -3 || -3 || -2 Il-Portugall || -5 || -6 || -7 || -10 || -10 Ir-Rumanija || -1 || -6 || -2 || -4 || -4 Is-Slovenja || -16 || -17 || -86 || -30 || -30 Is-Slovakkja || 0 || 0 || 0 || -5 || -5 Il-Finlandja || -4 || -12 || -7 || -9 || -9 L-Isvezja || -2 || -9 || -1 || -2 || -2 Ir-Renju Unit || 0 || 1 || -1 || -2 || -2 * Għall-indikaturi tal-euro u l-bilanċ ta’ pagamenti ta’ kull tliet xhur, il-puntwalità medja għal erba’ trażmissjonjiet tad-dejta (2011Q3-2012Q2) ** Għall-IDB (il-flussi u l-istokks), hemm żewġ talbiet ta’ dejta separati, bi skadenzi differenti: 9 xhur u 21 xahar wara tmiem il-perjodu ta’ referenza. Iż-żewġ settijiet tad-dejta, madankollu, iridu jaslu fl-istess data, l-aħħar ta' Settembru. 7. L-aċċessibbiltà u ċ-ċarezza Id-dejta tal-BoP għas-27 Stat Membru tal-UE hija disponibbli bla ħlas mis-sit elettroniku tal-Eurostat (Eurobase) fi: http://epp.eurostat.ec.europa.eu/portal/page/portal/statistics/search_database. Id-dejta ġiet organizzata skont kif jidher fil-Grafika 1. Grafika 1: Id-dejta tal-BoP onlajn għall-utenti kollha Kemm in-numru kif ukoll id-dettall tad-dejta tal-BoP mqassma onlajn żdiedu gradwalment maż-żmien. It-tqassim regolari tad-dejta dwar ir-rimessi tal-ħaddiema beda fi Frar 2010. Minħabba l-interess dejjem jikber fid-dejta nazzjonali tal-BoP u l-IIP, fl-2011 bdew jitqassmu serji kronoloġiċi itwal, analiżijiet ġeografiċi aktar profondi u tabelli aktar kompluti. Fl-2011, inħolqu tabelli ġodda marbuta mal-"Partiti Ewlenin tal-Bilanċ tal-Pagamenti u tal-Pożizzjoni tal-Investiment Internazzjonali bħala sehem mill-PGD” u “Ishma tas-suq tal-esportazzjonijiet" u bdiet titqassam dejta ta' kull tliet xhur dwar il-Pożizzjoni tal-Investiment Internazzjonali. F’April 2013, Eurostat beda jqassam informazzjoni aktar granulari marbuta mal-kont finanzjarju tal-BoP ta' kull tliet xhur. 8. Il-komparabbiltà Il-"kumparabilità" għandha x’taqsam mad-differenza li tista’ tiġi osservata meta l-istatistika dwar l-istess dominju titqabbel bejn żoni ġeografiċi differenti jew matul iż-żmien. Ir-rapport dwar il-kwalità tal-BoP ikejjel il-komarabbiltà spazjali billi jqis l-asimetriji. Regolarment, Eurostat jipprovdi tabelli li jenfasizzaw l-iktar asimetriji persistenti għal kull pajjiż u partita, u jħeġġeġ lill-pajjiżi biex jindirizzaw il-problemi sottostanti permezz ta' kuntatti bilaterali u skambji ta’ informazzjoni aktar dettaljata. Ġie stabbilit ukoll in-netwerk tal-investiment dirett barrani (IDB) biex jippermetti skambji ta’ dejta bilaterali tal-IDB u, biż-żmien, hu mistenni li jnaqqas l-asimetriji fl-IDB. Il-Graff 2 tqabbel l-asimetriji tal-UE-27 ma' dawk dinjin. Filwaqt li l-asimetriji tal-UE-27 ma huma bl-ebda mod insinifikanti (jirrappreżentaw 0.8 % tal-PDG tal-UE), ilhom stabbli mill-2004 ’il quddiem. L-inizjattivi varji li Eurostat qed jieħu biex jindirizza l-asimetriji fil-BoP tal-UE-27 qegħdin bla dubju jħallu l-frott. Graff 2: Asimetriji tal-UE-27 u dawk dinjin, kont kurrenti totali, 1999-2012, f’miljuni ta' EUR 9. Il-koerenza Il-koerenza tiffoka fuq il-konsistenza tal-istatistika li tinġabar għal għanijiet differenti. Ir-rapport dwar il-kwalità tal-BoP jkejjel dan il-komponent billi jħares kemm lejn il-konsistenza interna (il-konformità mar-regoli tal-integrità, il-koerenza bejn id-dejta ta’ kull tliet xhur u dik ta’ kull sena u d-daqs tal-iżbalji u l-omissjonijiet) kif ukoll lejn il-konsistenza esterna (il-koerenza bejn id-dejta dwar il-BoP u statistika simili minn oqfsa differenti tal-istatistika). Isir monitoraġġ regolari tal-konsistenza esterna tad-dejta dwar il-BoP għall-prodotti u tal-istatistika dwar il-kummerċ barrani (FTS) (kif tinħareġ mill-Intrastat u l-Extrastat). 9.1. Il-konsistenza interna Il-konsistenza interna titkejjel billi wieħed iħares lejn il-valuri tal-iżbalji u l-omissjonijiet netti. L-iżbalji u l-omissjonijiet netti jikkostitwixxu l-partita residwa li tibbilanċja l-kontijiet. Xi drabi l-iżbalji tal-kompilazzjoni jpattu għal xulxin. Konsegwentement, id-daqs ta’ din il-partita residwali ma jipprovdix neċessarjament xi indikazzjoni tal-preċiżjoni ġenerali tad-dikjarazzjoni. Il-kompilaturi nazzjonali tal-BoP jagħmlu monitoraġġ mill-qrib tal-iżbalji u l-omissjonijiet netti: valuri għoljin jew żidiet kostanti huma sinjal ta’ problemi fis-sistemi tal-kompilazzjoni li għandhom jiġu identifikati u indirizzati. It-Tabella 6 turi l-iżball relattiv medju rreġistrat mill-Istati Membri għall-perjodu 2009-11. Dan huwa daqs il-medja tal-valur assolut tal-iżbalji u l-omissjonijiet netti matul il-perjodu kkonċernat (imkejla bħala sehem tal-medja tal-krediti u d-debiti tal-kont kurrenti), kif irreġistrat fil-bilanċ tal-pagamenti ta’ kull tliet xhur tal-Istati Membri. Għall-perjodu 2009-11, ħames Stati Membri (l-Italja, id-Danimarka, l-Isvezja, il-Finlandja u l-Irlanda) irreġistraw valur ta’ madwar 10 % għal dan l-indikatur. Meta mqabbel mal-perjodu 2008-10, id-daqs tal-iżbalji u l-omissjonijiet naqas kemxejn fil-Bulgarija, il-Finlandja u l-Isvezja. Fl-Italja, il-valuri tal-iżbalji u l-omissjonijiet għadhom għoljin, u dan minħabba t-tranżizzjoni għal sistema totalment ġdida tal-ġbir u l-kumpilazzjoni. It-Tabella 7 turi s-somma relattiva kumulata ta’ żbalji u omissjonijiet (E&O), li tinħadem għal kull perjodu bħala s-somma kumulata ta’ E&O diviża bil-kont kurrenti totali (is-somma tal-kreditu u d-debitu). Dan l-indikatur jivvaluta l-persistenza tas-sinjal tal-iżbalji u l-omissjonijiet, u juri l-inqas valuri għal dawk l-Istati Membri li għalihom l-iżbalji u l-omissjonijiet qed jibdlu s-sinjali, indikatur ta’ E&O li mhux sistematiku. Fl-2011, ħames Stati Membri (id-Danimarka, l-Italja, il-Polonja, is-Slovakkja u l-Finlandja) irreġistraw valur ogħla minn 10 % għal dan l-indikatur. Tabella 6: L-iżball relattiv medju, 2009-11 Il-Belġju || 1 % || Franza || 8 % || L-Awstrija || 4 % Il-Bulgarija || 6 % || L-Italja || 12 % || Il-Polonja || 5 % Ir-Repubblika Ċeka || 2 % || Ċipru || 3 % || Il-Portugall || 2 % Id-Danimarka || 10 % || Il-Latvja || 2 % || Ir-Rumanija || 5 % Il-Ġermanja || 4 % || Il-Litwanja || 1 % || Is-Slovenja || 2 % L-Estonja || 2 % || Il-Lussemburgu || 0 % || Is-Slovakkja || 4 % L-Irlanda || 9 % || L-Ungerija || 2 % || Il-Finlandja || 9 % Il-Greċja || 3 % || Malta || 4 % || L-Isvezja || 10 % Spanja || 3 % || Il-Pajjiżi l-Baxxi || 4 % || Ir-Renju Unit || 4 % Tabella 7: L-iżbalji u l-omissjonijiet relattivi kumulati, 2011 Il-Belġju || 1 % || Franza || 3 % || L-Awstrija || 0 % Il-Bulgarija || 9 % || L-Italja || -12 % || Il-Polonja || -17 % Ir-Repubblika Ċeka || -4 % || Ċipru || 2 % || Il-Portugall || -2 % Id-Danimarka || -19 % || Il-Latvja || 4 % || Ir-Rumanija || -4 % Il-Ġermanja || 4 % || Il-Litwanja || 0 % || Is-Slovenja || 0 % L-Estonja || -1 % || Il-Lussemburgu || 0 % || Is-Slovakkja || -12 % L-Irlanda || -5 % || L-Ungerija || -5 % || Il-Finlandja || -19 % Il-Greċja || -2 % || Malta || 7 % || L-Isvezja || -1 % Spanja || -2 % || Il-Pajjiżi l-Baxxi || -4 % || Ir-Renju Unit || 0 % 9.2. Il-konsistenza esterna Il-konsistenza esterna tirrigwarda l-koerenza bejn id-dejta tal-BoP u statistika simili minn oqfsa differenti tal-istatistika. Il-konsistenza esterna marbuta mal-prodotti, kif irrappurtata fid-dejta tal-BoP u fl-istatistika dwar il-kummerċ barrani (FTS), tiġi monitorjata regolarment mill-Eurostat. Meta ż-żewġ settijiet tad-dejta jitqabblu, għandhom jitqiesu d-differenzi metodoloġiċi bejn il-BoP u l-FTS. Id-differenzi ewlenin huma marbuta mal-fatt li l-BoP jeħtieġ bidla fis-sjieda sabiex tkun irreġistrata tranżazzjoni, filwaqt li l-FTS tirreġistra l-movimenti fiżiċi transkonfinali tal-prodotti, u b’metodi differenti ta’ evalwazzjoni[12]. Eżempju wieħed ta’ din id-differenza hu t-trattament tad-deheb mhux monetarju li jibdel is-sid mingħajr ma jkun fiżikament trasferit lejn il-pajjiż tas-sid il-ġdid; dan id-deheb mhux inkluż fl-FTS iżda hu inkluż fil-BoP. Il-konsistenza ġenerali bejn id-dejta tal-FTS u tal-BoP tista’ tiġi stmata malajr billi wieħed iħares lejn differenzi fis-serje kronoloġiċi bejn il-valuri tal-krediti/esportazzjonijiet u debiti/importazzjonijiet li huma disponibbli miż-żewġ oqfsa tal-istatistika u kif jidher fil-Graff 3 għall-aggregat tal-UE-27. Il-konsistenza bejn id-dejta dwar il-prodotti fil-BoP u fl-FTS tjiebet f’dawn l-aħħar snin u d-differenza stabbilizzat ruħha f’livelli pjuttost baxxi. Graff 3: Prodotti ─ id-differenza bejn l-FTS u l-BoP, UE-27 u msieħba li mhumiex fl-UE-27 10. Konklużjonijiet Id-dħul fis-seħħ tar-Regolament dwar il-BoP wassal għal aktar armonizzazzjoni fl-istatistika tal-bilanċ ta’ pagamenti fl-UE u żied id-disponibilità tad-dejta għall-utenti. Dan id-dokument ta’ ħidma juri li d-dejta tal-BoP meħtieġa mill-Eurostat fil-mekkaniżmu tar-Regolament tal-BoP tiġi rrappurtata minn kull Stat Membru, ġeneralment fil-ħin. Ammont ħafna akbar ta' dejta dwar il-BoP issa huwa disponibbli għall-utenti finali meta mqabbel ma' dak li seta' jinkiseb fl-aħħar tad-disgħinijiet: issa hemm disponibbli iktar dettall dwar it-tranżazzjonijiet u t-tqassim ġeografiku, il-frekwenza u t-tempestività tad-dejta tjiebu u nħolqu sensieli kronoloġiċi itwal minħabba l-analiżi ekonomika. Qed isir iktar użu mill-estimi, li żied l-importanza tar-rapporti dwar il-kwalità li jippermettu monitoraġġ regolari tal-istabbiltà u l-konsistenza tad-dejta. B'riżultat tal-kriżi finanzjarja, id-dejta dwar il-BoP u l-IIP qed tkun dejjem iktar taħt skrutinju mill-utenti. Eurostat u l-kompilaturi nazzjonali qed jagħmlu l-almu tagħhom biex jiżguraw li d-dejta tal-BoP u l-IIP jissodisfaw bis-sħiħ il-ħtiġijiet taċ-ċirku wiesa' tal-utenti. L-eżerċizzju li jmiss ta’ valutazzjoni tal-kwalità tal-BoP se jibda f’Jannar 2014. [1] ĠU L 35, 8.2.2005, P. 23. [2] ĠU L 283, 28.10.2008, p. 3. [3] ĠU L 87, 31.3.2009, p. 164. [4] Ara l-"ESS Handbook for Quality Reports", (Manwal tas-SSE għar-Rapporti dwar il-Kwalità), Dokumenti ta’ Ħidma tal-Eurostat, 2009. Ara wkoll ‘Standard tas-SSE għar-Rapporti dwar il-Kwalità”, Dokumenti ta’ Ħidma tal-Eurostat, 2009. [5] Ara “Il-Manwal tas-SSE għar-Rapporti dwar il-Kwalità”, Eurostat, 2009, p. 65. [6] Ara http://dsbb.imf.org/images/pdfs/dqrs_bop.pdf. [7] Ara http://epp.eurostat.ec.europa.eu/portal/page/portal/product_details/publication?p_product_code=KS-RA-10-026. [8] Ir-Regolament Nru 2560/2001 dwar il-pagamenti transkonfinali f’euro eżenta t-tranżazzjonijiet kollha li huma inqas mil-livell limitu ta’ EUR 12 500 mir-rappurtar għall-istatistika. Meta kien rivedut ir-Regolament Nru 2560/2001, il-livell limitu żdied għal EUR 50 000 (ir-Regolament (KE) Nru 924/2009, l-Artikolu 5 (1)). [9] http://epp.eurostat.ec.europa.eu/portal/page/portal/excessive_imbalance_procedure/imbalance_scoreboard. [10] Ir-Regolament tal-Kummissjoni (UE) Nru 555/2012 tat-22 ta’ Ġunju 2012, ĠU L 166, 27.6.2012, p. 22. [11] Dan ikun jinvolvi li ssir distinzjoni ċara bejn it-tranżazzjonijiet skont: (a) jekk huwiex servizz li jiġ pprovdut min-naħa għall-oħra tal-fruntiera (“modalità 1”), (b) jekk huwiex il-konsumatur li jaqsam il-fruntiera (“modalità 2”), jew (c) jew huwiex il-fornitur tas-servizz li jaqsam il-fruntiera (“modalità 4”). Ara l-Manwal dwar l-Istatistika tal-Kummerċ Internazzjonali fis-Servizzi 2010, Kapitolu V. [12] L-importazzjonijiet/debiti jiġu vvalutati free on board (f.o.b.) fil-BoP, iżda jiġu vvalutati cost, insurance and freight (c.i.f.) fl-FTS.